Vniuersis præsentes litteras inspecturis, Hugo miseratione diuina Eduensis Episcopus salutem in Domino sempiternam. Nouerint vniuersi, quòd cùm Prior de Mundaon nostræ Eduensis Diœcesis,  prædecessores sui curam Ecclesiæ S. Germani de licentia  tolerantia prædecessorum nostrorum Episcoporum Eduensium, propter paupertatem,  tenuitatem Ecclesiæ prædictæ,  redituum ad ipsam pertinentium tenuerint vsque ad confectionem præsentium litterarum,  tanquam Curati rexerint in eadem. Nos, habito consensu Religiosi viri fratris Gaudrici Abbatis Monasterij Reomaensis Lingonensis Diœcesis, à quo Monasterio mouere dignoscitur Prioratus S. Germani prædicti, considerato etiam quòd Ecclesia de Suenceio adeò est pauper  tenuis in redditibus, quòd Rector ipsius Ecclesiæ inde non poterat commodè sustentari, Curam dictæ Ecclesiæ S. Germani,  Ecclesiæ Parochialis de Suenceio duximus perpetuò vniendam. Ita quòd Rector de Suenceio, qui nunc est,  qui pro tempore erit, Curam vtriusque Ecclesiæ S. Germani,  de Suenceio pleniùs obtinebit perpetuò  habebit, ac oblationes, legata, sepulturas, confessiones,  nuptias, seu illa quæ pro benedictionibus nuptialibus percipi debent,  consueuerunt,  quæcunque ad Altare de S. Germano prouenient idem Rector perpetuò leuabit,  integraliter possidebit, excepto vno bicheto siliginis (in quo dictus Curatus  successores sui tenebuntur dicto Priori,  suis successoribus) annuatim infrà natiuitatem Domini persoluendo. Ita tamen quòd dictus Rector, qui nunc est,  qui pro tempore erit in dicta Ecclesia de S. Germano, tenebuntur perpetuò per se, vel per alium deseruire,  facere luminare, vel procurare erga Parochianos Ecclesiæ S. Germani, vt faciant secundùm quod consuetum est fieri temporibus retroactis. Et si contingat aliquam personam in dicta Ecclesia de S. Germano tradi Ecclesiasticæ sepulturæ, Prior dicti loci  eius socius post Missam dicti Curati diuina, si voluerint, celebrabunt,  oblationes suas integraliter percipient,  habebunt. Reseruato tamen iure patronatus in prædictis Ecclesiis Abbati supradicto. Rector verò prædictus qui nunc est,  qui pro tempore erit habebit  percipiet perpetuò Mansum, quod quondam fuit Benedicti Presbyteri defuncti, provt dictus Presbyter possidere consueuit,  tenere, vel aliud Mansum ad valorem dicti Mansi. Et quòd dictus Curatus,  sui successores, qui pro tempore erunt, possint excolere de terris essartis in finagio dictæ villæ, provt homines ipsius villæ excolere  essartare consueuerunt. Vsagium plenarium in omnibus locis, terris, ripariis, nemoribus,  vbicunque Parochiani de sancto Germano vtuntur,  vtentur in futurum, quandiu in dicta villa de sancto Germano idem Rector vel eius Vicarius facient mansionem. Ac etiam idem Rector solus percipiet mutonos de Romenaio totaliter,  habebit. Volentes insuper quòd decimas dictæ Parochiæ, quas Prior dicti loci vsque ad hæc tempora percepit, solus integraliter percipiat, tam in noualibus, quàm antiquis,  quòd idem Rector in dictis noualibusnon possit ius aliquod de cætero reclamare. Nos autem hæc omnia volentes, laudantes, ac etiam approbantes  confirmantes, præsentibus litteris sigillum nostrum fecimus apponi in testimonium veritatis. Datum anno Domini millesimo ducentesimo octogesimo-nono, mense Februario.